
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
a Játékvár Óvoda és Bölcsőde  - Óvodai Házirendjének módosítására
Martfű Város Önkormányzata Képviselő-testületének 

2017. május 25-ei ülésére

Előkészítette: Gonda Istvánné intézményvezető 
Véleményező: Oktatási, Művelődési, Sport, Civil és Egyházi Kapcsolatok Bizottsága
Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!
A nemzeti köznevelésről szóló 2011. évi CXC. törvény és a hozzá kapcsolódó rendeletek változása, módosítása indokolja a Játékvár Óvoda és Bölcsőde - óvodai dokumentumainak felülvizsgálatát, módosítását a következők szerint:

A Játékvár Óvoda és Bölcsőde - Óvodai Házirendjének módosítása:
A módosítást a jogszabályi környezet követése, aktualizálása indokolta. Pontosításra került a szülői jogok, kötelességek meghatározása, a szülők tájékoztatási és benntartózkodási rendje. Ezen kívül formai és tartalmi átszerkesztésre került sor, amely a könnyebb áttekinthetőséget segíti.
A Játékvár Óvoda és Bölcsőde - Óvodai Házirendje a módosításokkal együtt, egységes szerkezetbe foglalva kerül előterjesztésre.

A módosított Házirend 2017. június 01-től lép hatályba.
Kérem az előterjesztés megvitatását és a határozati javaslat elfogadását.
Határozati javaslat:

Martfű Város Önkormányzatának Képviselő-testülete

……../2017.(V.25.) Ö. határozata

a Játékvár Óvoda és Bölcsőde  - Óvodai  Házirend módosítására.

Martfű Város Önkormányzatának Képviselő-testülete megtárgyalta a Játékvár Óvoda és Bölcsőde – Óvodai Házirendjének módosítására vonatkozó előterjesztést, melyet a határozat melléklete szerint jóváhagyólag elfogad.

Erről értesülnek:

1. Jász-Nagykun-Szolnok Megyei Kormányhivatal Szolnok

2. Valamennyi Képviselő helyben

3. Játékvár Óvoda és Bölcsőde vezetője Helyben

Martfű, 2017. május 15.

Dr. Papp Antal
polgármester

Látta: Szász Éva

jegyző
